section_heading: Povijest arhiva
paragraph_text: Osnovan je još u ranom srednjem vijeku, a nalazio se u sklopu stare nadbiskupske palače. U njemu su se čuvali vrijedni dokumenti, arhivska građa, uključujući i isprave hrvatskih vladara. Te stare isprave i listine dao je prepisati splitski nadbiskup Dominik Luccari (1328. – 1348.) u 14. stoljeću. Naziv te zbirke je montaneum ili montanum. Posao prijepisa obavili su notar splitske komune Bonacursij pok. Prima iz Firence, privatni notar Benedikt Ivanov, notar splitskog kneza Stjepan Desideratov iz Trevisa i nadbiskupski notar Lukan Bertanov, koji je svojeručno prepisao montaneum. Ostala trojica su kolacionirali, a svjedoci tog posla bili su nadbiskup Dominik, hvarski biskup Luka, fra Matej, opat benediktinskog samostana sv. Stjepana i splitski arhiđakon Deša.<ref>Novak, Grga, Povijest Splita, knjiga prva, str. 610. Međutim bogati fond arhiva stradao je u požaru koji je zahvatio i uništio staru nadbiskupsku palaču, u noći s 30. na 31. prosinca 1506. godine, za vrijeme nadbiskupa Bernarda II. Zannea (1503. – 1514.).<ref>Novak, Grga, Povijest Splita III, str. 1592.<ref>Kovačić, Slavko, Kancelarija i arhivska građa splitske nadbiskupije od 1506. do 1833. godine, u Građa i prilozi za povijest Dalmacije, sv. 12, str. 303. Neki dokumenti spašeni iz tog požara bili su kasnije pohranjeni u općinsku pismohranu. Arhivska građa ni kasnije nije bila adekvatno skladištena zbog manjka prikladnog prostora, zbog čega je arhiv stalno premještan. Pri takvim selidbama propadala je brojna arhivska građa.